“ทองไทย” ขึ้น 50 บ. แตะจุดสูงสุดใหม่ของปี ทองคำแท่ง ขายออกบาทละ 26,950 รูปพรรณ 27,450 บ.
"สมาคมค้าทองคำ" รายงานราคา “ทองไทย” เปิดตลาดเช้านี้ ปรับขึ้น 50 บ. แตะจุดสูงสุดใหม่ของปี ทองคำแท่ง ขายออกบาทละ 26,950 รูปพรรณ 27,450 บ.
"สมาคมค้าทองคำ" รายงานราคา “ทองไทย” เปิดตลาดเช้านี้ ปรับขึ้น 50 บ. แตะจุดสูงสุดใหม่ของปี ทองคำแท่ง ขายออกบาทละ 26,950 รูปพรรณ 27,450 บ.
15 ก.ค. 2563

สมาคมค้าทองคำ รายงานราคาทอง (96.5%) เปิดตลาดวันนี้ (15 ก.ค.63) เมื่อเวลา 09.20 น. ปรับขึ้น 50 บาท เมื่อเทียบกับประกาศราคาซื้อขายครั้งสุดท้ายของวานนี้ ที่ตลอดทั้งวันมีการประกาศราคาทั้งหมด 3 รอบ รวมปรับขึ้น 100 บาท แตะสูงสุดใหม่ของปี และเท่าราคาสูงสุดเดิมของเดือนสิงหาคม 2554  หรือในรอบ 9 ปี
โดยราคาทองคำแท่ง รับซื้ออยู่ที่บาทละ 26,850 บาท ขายออกที่ราคาบาทละ 26,950 บาท
ส่วนทองรูปพรรณ รับซื้ออยู่ที่บาทละ 26,363.24 บาท ขายออกที่ราคาบาทละ 27,450 บาท
ราคาทองคํา Gold spot เช้านี้เคลื่อนไหวที่บริเวณ 1,809 ดอลลาร์ หลังจากปิดตลาดเมื่อคืนที่ผ่านมาลดลงเล็กน้อย 70 เซนต์ สู่ระดับ 1,813.4 ดอลลาร์ จาการขายทำกำไรหลังจากราคาทะยานขึ้นแตะระดับสูงสุดในรอบเกือบ 9 ปี อย่างไรก็ดี ทองคำขยับลงได้ไม่มาก เนื่องจากยังมีแรงซื้อกลับเข้ามาท่ามกลางความกังวลจำนวนผู้ติดเชื้อโควิด-19 ที่พุ่งขึ้นทั่วโลก รวมทั้งความสัมพันธ์อันตึงเครียดระหว่างสหรัฐฯและจีน